<classify> SHIRIKA la Maendeleo la Umoja wa Mataifa UNDP limezindua ripoti ya maendeleo ya binadamu mwaka 2019, ikionesha kwamba Tanzania inapiga hatua katika kujiletea maendeleo kwa asilimia 42.Hayo yameelezwa na Mratibu wa programu kutoka UNDP, Amon Manyama wakati wa kuelezea matokeo ya ripoti hiyo kwa upande wa Tanzania.Amesema pamoja na kushika nafasi ya 159 kati ya nchi 184 zilizofanyiwa tathimini, ufanyaji wa maendeleo kwa Tanzania umetoka kwenye index 0.373 mwaka 1990 hadi kufikia index 0.528 hivyo kuwa na ongezeko hadi kufikia asilimia 42.Manyama alisema katika suala la umri wa kuishi, Mtanzania ameongeza muda kutoka miaka 50.2 mwaka 1990 hadi kufikia miaka 65 mwaka 2018 huku mwaka 2017 ikiwa ni miaka 64.5.Alisema kipato cha Mtanzania kimeongezeka kidogo kutoka dola 1,490 kwa mwaka 1990 hadi kufikia dola za Marekani 2,805 huku suala la kukosekana kwa usawa likishuka kwa asilimia 28.Awali kabla ya kuzindua ripoti hiyo, Katibu Makuu Wizara ya Maliasili na Utalii, Profesa Adolf Mkenda alisema ripoti hiyo inatoa matumaini kama nchi, kwa kuwa inaonesha kupiga hatua na kukumbusha kuangalia na kuweka fursa sawa.Unapozungumzia nchi kama ya Norway ambayo imekuwa ya kwanza si kama ina kipato kubwa sana hapana ila ni kwa sababu imeweza kuboresha hali za watu.Ripoti inaangalia viashiria kadhaa ikiwamo miradi ya kimkakati inayotekelezwa na serikali, lakini na kwenye suala la elimu, hivyo Tanzania kwa kutekeleza sera ya bila malipo imetoa tofauti ya mapato kwa sababu kumbe kulikuwa na watu wanapenda watoto wao wapate elimu, lakini hawana uwezo lakini kupitia utaratibu huo idadi ya wanafunzi walijiunga na shule imeongezeka kwa hiyo Rais John Magufuli amefanikiwa kuweka usawa wa watu.  <topic>: KITAIFA 